钦定古今图书集成/理学汇编/学行典/第249卷 > 夏顺
## 钦定古今图书集成/理学汇编/学行典/第249卷 > 夏顺

按《江阴县志》：“夏顺，字良惠，少业儒，行书得赵文敏笔
法。长而倜傥好施，筑城建水门，修院署学舍，治桥梁
闸坝，所费不赀，曾无吝色。岁征租必量丰歉为盈缩，
甚有尽蠲之者。至折券捐廪，以周贫乏，莫可殚纪。常
应诏输粟千石赈饥，例当旌，力辞。后又输金助边，例
得三品武衔，亦辞。巡抚都御史强之，乃拜镇江卫指”
挥使。